**รายงานกิจกรรม**

**รายงานผลกิจกรรมของโรงเรียนเกี่ยวกับการดำเนินงานโครงการวิถีพุทธ ปีการศึกษา ๒๕๖๓**

โรงเรียนเขื่องในพิทยาคาร อำเภอเขื่องใน จังหวัดอุบลราชธานี

 “โรงเรียนวิถีพุทธ” อันเป็นนวัตกรรมการจัดการศึกษา ๑ ใน ๕ รูปแบบสำคัญ ซึ่ง “โรงเรียน วิถีพุทธ” เป็นสถานศึกษาในระบบปกติที่นำหลักธรรม หรือองค์ความรู้ที่เป็นคำสอนในพระพุทธศาสนา มาประยุกต์ใช้ในการจัดการศึกษาของสถานศึกษานั้น โดยมีจุดเน้นที่สำคัญคือ การนำหลักธรรมมาใช้ในระบบการพัฒนาผู้เรียนโดยรวมของสถานศึกษา โดยใช้หลักไตรสิกขา ศีล สมาธิและปัญญา ซึ่งอาจเป็นการเรียนการสอนในภาพรวมของหลักสูตรสถานศึกษา หรือการจัดกิจกรรมที่เป็นระบบวิถีชีวิตในสถานศึกษาโดยนำไปสู่จุดเน้นของการพัฒนาให้ผู้เรียนสามารถ กิน อยู่ ดู ฟังเป็น คือ การใช้ปัญญาให้เกิดประโยชน์ อย่างแท้จริงต่อการเนินชีวิต และการจัดดำเนินการของสถานศึกษาจะแสดงถึงการจัดสภาพแวดล้อมและบรรยากาศ (ปรโตโฆสะ) ที่เป็นกัลยาณมิตรเอื้อในการพัฒนาผู้เรียนอย่างรอบด้านด้วยวิถีวัฒนธรรมแสวงปัญญา ทั้งนี้การพัฒนาผู้เรียนดังกล่าวจัดผ่านระบบไตรสิกขา ที่ผู้เรียนได้ศึกษาปฏิบัติ อบรม ทั้งศีล หรือพฤติกรรมหรือวินัยในการดำเนินชีวิตที่ดีงามสำหรับตนเอง และสังคม สมาธิ หรือด้านการพัฒนาจิตใจ ที่มีคุณภาพ มีสภาพจิตใจที่ตั้งมั่นเข้มแข็ง และสงบสุขและปัญญาที่มีความรู้ ที่ถูกต้อง มีศักยภาพในการคิด การแก้ปัญหาที่แยบคาย (โยนิโสมนสิการ) โดยมีครูและผู้บริหารสถานศึกษาเป็นกัลยาณมิตรสำคัญ ที่รัก และปรารถนาดี ที่จะพัฒนาผู้เรียนอย่างดีที่สุดด้วยความเพียรพยายาม ในระบบพัฒนาผู้เรียนด้วยไตรสิกขา โรงเรียนเขื่องในพิทยาคาร สำนักงานเขตพื้นที่การศึกษามัธยมศึกษาอุบลราชธานี อำนาจเจริญ มีสภาพสังคมเป็นชาวพุทธแบบดั่งเดิม ประชากรกว่าร้อยละ ๑๐๐ นับถือศาสนาพุทธ วิถีชีวิตและขนบธรรมเนียมประเพณีผูกพันอยู่กับความเชื่อทางพระพุทธศาสนา การใช้หลักการเรียนรู้ตามหลักคำสอนพระพุทธศาสนาจึงเป็น การสอดคล้องกับสภาพสังคม วัฒนธรรมและค่านิยมที่เป็นมรดกที่มีค่ามาแต่อดีตให้มีความยั่งยืนสืบไป จึงควรมีแผนรองรับการดำเนินงานตามโครงการดังกล่าว

 โรงเรียนเขื่องในพิทยาคาร ได้ดำเนินการโรงเรียนวิถีพุทธเพื่อพัฒนาให้นักเรียนมีความรู้คู่คุณธรรม โดยใช้หลักไตรสิกขา ซึ่งจะทำให้นักเรียนมีการพัฒนาด้านการกิน อยู่ ดู ฟัง เป็น ดังนั้นเพื่อเป็นการปลูกฝังและส่งเสริมให้นักเรียนเป็นคนดีมีคุณธรรม จริยธรรมและคุณลักษณะอันพึงประสงค์ โรงเรียนเขื่องใน พิทยาคาร ซึ่งเป็นโรงเรียนวิถีพุทธ จึงได้นำกิจกรรมของโรงเรียนวิถีพุทธ ตามอัตลักษณ์ ๒๙ ประการ มาดำเนินงานเพื่อให้นักเรียนมีคุณธรรม จริยธรรม และคุณลักษณะอันพึงประสงค์ บรรลุตามวัตถุประสงค์ที่ตั้งไว้จึงได้ดำเนินกิจกรรม ๕ กิจกรรมหลักของโรงเรียนวิถีพุทธ ดังนี้

**“ศรัทธาคุณธรรม ปฏิบัติไตรสิกขา วิถีพอเพียง พระสอนศีลธรรม สานสัมพันธ์ บ ว ร”**